cyanic-selkie/wikianc huggingface dataset:
Hjertesvikt
Behandling
Pasienter oppfordres til å være fysisk aktive, så fremst det ikke er overbelastende. Pasientene bør instrueres i å finne deres maksimale treningsevne, og eventuelt stoppe dersom de får dyspné, får brystsmerter eller andre symptomer som tyder på overbelastning av hjertet.
Medisinsk behandling går ut på: Diuretika (vanndrivende), ACE-hemmere, Betablokker, langtidsvirkende nitrater (nitroglycerinlignende), digitoksin (hjerteglykosider).
Ved alvorlig hjertesvikt kan pasienten få lungeødem, der væske hoper seg opp i lungene på bakgrunn av redusert funksjon i hjertets venstre ventrikkel. I slike tilfelle blir akutt behandling: CPAP (continuous positive airway pressure), nitroglycerin infusjon, diuretika og morfin.
Det er mulig å legge en ballong i hovedpulsåren som blåses opp såvidt etter at pulsbølgen er på topp og dermed gir bedret total pumpeeffekt, men dette er ikke rutinebehandling ennå.
Sverre Halvorsen
Sverre Sigurd Halvorsen (født 12. juni 1891 i Kristiania, død 11. april 1936) var en norsk tegner og tegnefilmskaper. Han var han antakelig den første animatøren i Norge.
Han gikk først i lære som siselør hos J. Tostrup, før han deretter gikk ved Kunst- og håndverksskolen. Etter endt utdannelse der la han siselørarbeidet på hylla, og ble tegner på fulltid. Han var fast tegner i Aftenposten og senere Verdens Gang. Halvorsen var mest kjent for karikaturene sine, som ofte stod på trykk i datidens vittighetspresse som Vikingen, Korsaren, Humoristen og Tyrihans.
Inspirert av den tyske tegneren Robert Leonard, lagde Sverre Halvorsen allerede i 1913 flere animerte filmer for direktør Randall på Cirkus Tivoli i Kristiania, men i dag eksisterer kun Roald Amundsen paa Sydpolen fra denne perioden. Tegningene ble utført ved hjelp av kritt og tavle. I Det nye Aar? tok han i tillegg til tegning i bruk såkalt pixillation-teknikk, det vil si animasjon av virkelige gjenstander og figurer.
Han var med på å starte Tegnerforbundet i 1916. Han etterlot seg også en hel del tegninger fra den nå nedrevne bebyggelsen i Vika.
Michael Polanyi
Michael Polányi (født 11. mars 1891 i Budapest – død 22. februar 1976 i Oxford) var en britisk lege, kjemiker, vitenskapsteoretiker og filosof, født i Ungarn av jødisk familie. Polanyi er særlig kjent for sin teori om taus kunnskap (tacit knowledge) som han presenterte i sin bok The tacit dimension (1966).
Biografi
Polányi ble født i Budapest som femte barnet til Mihály Pollacsek og Cecília Wohl som var sekulære jøder. Faren kom fra Ungvár i Karpato-Ruthenia den gangen en del av Kongeriket Ungarn. Morens familie kom fra Vilnius der hennes far var rabbiner. Cecílias far hadde sendt henne til Zürich og Wien for holde henne unna hennes russiske venner som var politisk aktive og risikerte arrestasjon. Faren Mihály var utdannet ingeniør ved ETH i Zürich og gjorde det godt som forretningsmann innenfor jernbane. Han anla omkring 1000 km jernbane i Ungarn og gikk konkurs i 1900. De giftet seg rundt 1880 og var relativt velstående, de hadde boliger både i Budapest og Wien. I 1867 fikk jødene i dobbelmonarkiet fulle borgerretter og større muligheter til å delta i arbeids- og forretningsliv. I Ungarn ble ikke-magyrarer oppmuntret til å ungarsk-klingende etternavn. Familien tilpasset navnet til ungarsk og Michael endret det til Polányi i desember 1919 (noen kilder oppgir at faren endret navnet da han flyttet fra Wien til Budapest ). Hjemme lærte han og søskenene ungarsk, tysk og engelsk. Karl og Michael gikk på Trefort elitegymnas i Budapest. Moren hadde en bred omgangskrets og føre 1919 inkluderte denne blant andre György Lukács, Béla Balázs, Oszkár Jászi og Ervin Szabó, på 1920-1930-tallet blant andre Attila József og Gyula Illyés. Moren døde i 1939 rett før utbruddet av krigen og alle hennes barn var da i eksil.
Polányi studerte medisin og ble uteksaminert i 1914, og fikk deretter stipend for å studere kjemi i Karlsruhe i Tyskland. I Karlsruhe skrev han en artikkel om termodynamikkens tredje lov, Einstein ble imponert av denne artikkelen. Han korresponderte med Einstein til utbruddet av krigen. Han tjenestegjorde som feltlege under første verdenskrig til 1917. Han fullførte sin doktoravhandling i 1916, som ble støttet av Albert Einstein, og fikk graden i 1919 (i 1917 ifølge noen kilder ). Polányi ble i 1918 helseminister, men da kommunistene overtok i 1919 ble han igjen lege, og emigrerte siden til Tyskland. Via sin onkel Karl i Wien skaffet han seg attest på at han var døpt katolikk (ifølge Knepper konverterte han og ble døpt i oktober 1919 ) og i 1920 hadde han skaffet seg østerriksk statsborgerskap. I 1921 giftet han seg med kjemistudenten Magda Elizabeth Kemeny som var oppdratt som katolikk. Han ble britisk statsborger i 1939 rett før andre verdenskrig begynte og unngikk dermed internering.
Polányi ble medlem av Royal Society i 1944, og pensjonerte seg i 1958. I 1962 ble han æresmedlem i American Academy of Arts and Sciences. Polanyi korresponderte med Karl Popper, også han flyktning fra nazistene. De hadde ulike vitenskapsfilosofiske perspektiver og Popper mente at Polanyis posisjon innebar kognitiv relativism og irrasjonalisme. Polanyi korresponderte med Friedrich von Hayek i 30 år.
Broren Karl Polanyi ble en fremstående økonom.
Sønnen John Charles Polanyi ble professor kjemi og tildelt nobelprisen i 1986.
Filosofi og vitenskapsteori
Polányi var en kritiker av positivisme, utilitarisme og marxisme. Positivismen antar at objektiv observasjon av målbare objekter og sammenhenger, uten ytre påvirkning og forutinntatte holdninger, gir kunnskap og viten. Polányi hevder at mennesket av natur ikke bare er "rasjonelle maskiner", og at det er umulig å studere detaljer helt adskilt fra virkeligheten. Positivismen kan derfor føre til en subjektiv forståelse av verden når den ikke tar hensyn til den tause kunnskapen som ligger under og ikke så lett kan identifiseres eller forklares. Polányi argumenterte mot kravet om at viten skal være upersonlig, helt objektiv og eksplisitt, og for at metafysiske verdier som sannhet, rettferdighet, godhet og toleranse er avgjørende for et fritt samfunn og fri tenkning.
Barnetrygd
Barnetrygd er en ytelse som gis til foreldre eller forsørgere til barn under 18 år som oppholder seg i Norge.
Den moderne barnetrygden ble innført i 1946 under Einar Gerhardsens andre regjering. Før dette var en begrenset barnetrygdsordning for enkelte yrkesgrupper, betalt av arbeidsgiver, innført i desember 1944 av Vidkun Quislings andre regjering, (Lov om barnetilskott til visse arbeidstakere av 5.12.1944, som trådte i kraft fra 1.1.1945). Det var alt i 1937 lagt frem utkast til barnetrygdlov av Barnetrygdkomiteen som var nedsatt i 1934, men arbeidet med barnetrygd stanset opp på grunn av okkupasjonen. 1944-loven bygget på barnetrygdkomiteens arbeid, men var begrenset til pliktige medlemmer av syketrygden. Loven ble opphevet av Stortinget under samlingsregjeringen, men en allmenn, behovsprøvd barnetrygd innført januar 1946 av Einar Gerhardsens første regjering.
Barnetrygden beløp seg i 2022 1,676 kroner per måned for barn under 6 år og 1,054 for barn frem til atten år. Både barnetrygd og utvidet barnetrygd er skattefri, men opparbeider ikke feriepenger. Aleneforsørgere mottok i tillegg 1,054 kroner i utvidet barnetrygd månedlig. Det gis like mye ytelse pr barn, og ordningen er ikke behovsprøvd på noen måte. Hovedregelen er fortsatt at barnetrygden utbetales til barnets mor.
Utbetalingen skjer fra måneden etter at barnet er født og varer til måneden før barnet fyller 18 år. Iverksettingen skjer automatisk så snart barnet er tildelt et fødselsnummer i folkeregisteret. Enslige forsørgere får barnetrygd for ett barn mer enn det de faktisk forsørger, men må søke om dette og dokumentere sin status som enslig forsørger.
Ordningen administreres av NAV, og det ble i 2018 utbetalt tilsammen 14,6 milliarder kroner til 721,000 mottakere av barnetrygd.
Liste over Norges justisministre
Følgende er en liste over Norges justisministere. Justisdepartementet ble opprettet 17. november 1818, da 2. departement (justisvesenet) og 3. departement (politivesenet) ble slått sammen. De to opprinnelige departementene ble opprettet 30. november 1814.
Ron Stoppable
Ronald «Ron» Adrian Stoppable er en fiktiv figur. Han har den andre hovedrollen i animasjonsserien Kim Possible.
Ron er Kims beste venn og kompanjong på oppdragene rundt i verden. Ron var med i den første episoden som ble sendt i juni 2002, og har vært en del av de faste figurene i hver episode siden.
Ron er high school-elev med en eksentrisk personlighet, som er den klønete assistenten til showets hovedperson. Ron står for en stor del av seriens humoristiske innslag, men er også en motvekt til Kims konkurranse- og imageorienterte livsstil.
Navnet hans er et ordspill på det engelske «unstoppable» (ustoppelig). Originalstemmen tilhører Will Friedle, mens den norske stemmeskuespilleren er Erik Skøld.
Historie
Ron møtte Kim på deres første dag på førskolen, og de har vært venner siden da.
Matamoros (Tamaulipas)
Matamoros er en by i Mexico i delstaten Tamaulipas, som ligger like ved Rio Grande rett overfor Brownsville i Texas i USA. Byen hadde 266 100 innbyggere i 1990. Byen er oppkalt etter opprørshelten Mariano Matamoros.
Matamoros er en grenseby med stor handel, og en del turist-trafikk. Byen ble grunnlagt i 1824, og ble okkupert av amerikanske tropper i 1846.
Ron Stoppable
Historie
I filmen Kim Possible – I tide og utide ble Ron fremstilt som en talefør og observant unge, som kunne forstå seg på avanserte temaer og dessuten hadde en solid sosial forståelse. Han hadde også underutviklede sosiale evner, som skilte han fra andre barn. Han hadde en fantasivenn som het Rufus (trolig en konsekvens av å ikke være med i det sosiale livet) og har sovet med lyset på siden han var fire.
Mange elementer av Rons personlighet kan spores tilbake til traumatiske opplevelser i barndommen, som har blitt presentert i flere tilbakeblikk i løpet av serien. Den mest brukte hendelsen er et sommeropphold på Camp Wannaweep. Under dette oppholdet ringte han hjem så ofte at mora tilslutt nektet å svare. Mens Ron var på Camp Wannaweep ble han mobbet og herset med av andre unger, og måtte dele ei insektfylt hytte med leirens maskot, sjimpansen Bobo. Dette siste ga Ron en evigvarende apefobi som har blitt nevnt flere ganger i serien.
Det var også i løpet av leiroppholdet at Ron møtte Knut (Gil Moss). Ron byttet sine svømmetimer med Knuts håndverkstimer (fordi Ron ikke ville være i vannet). Knut kom tilbake som en skurk, og ville hevne seg på Ron, fordi Ron gjorde at Knut var så lenge i det forurensede vannet at han muterte.
Ron frilansheltkarriere begynte samtidig med Kims. Da Upperton-millionæren Mr. Paisley ble fanget i sitt eget hvelv, ble Kim og Ron tilkalt ved en feiltakelse, og resten er historie.
Personlighet
Ron er på mange måter Kims motpol. Han reagerer forskjellig i de fleste situasjoner, briljerer der Kim sliter (og omvendt), og ser verden på en helt annen måte. Ron er en type med store motsetninger, og har utvist store ulikheter hva personlighet og evner angår.
Gjennom det meste av serien består Rons liv av følgende tenåringsdrama/komedie-stereotyper:
Type B-personlighet
Som type B er Ron for det meste munter, står i mot det meste av gruppepress, og er i stor grad ubekymret når det gjelder utseende og diller; som han mener er grunt og bare et blaff. Som en følge av dette virker Ron ofte som motvekt til Kim og hennes A-personlighet. Ron har ved flere anledninger oppmuntret Kim til å ta det litt med ro når konkurransenaturen hennes tar overhånd, og hjelper henne med å sette ting i perspektiv når hun bekymrer seg over tenåringsproblemer som "popularitets-næringskjeden" og hvordan andre ser på henne. Kim fungerer ofte på samme måte for Ron og motiverer ham, oppmuntrer ham til å delta på ting og forsøker å dempe entusiamen hans overfor andre.
Rons personlighet er definert av ego, men ikke i like tydelig grad som Type A Kim. Han har en tendens til å bli besatt av ideer, mål og temaer som han ikke klarer å få ut av hodet, selv etter at alt har vist seg å være udugelig. I tidlige episoder dreide dette seg oftest om at Ron var uenig med Kim om formålet til skurker; som at han mente at Dr. Drakken skulle "stjele jula" eller at Señor Senior Senior planla å skape en golbal mangel av mini-hot dogs.
Klønete assistent
Som en klønete assistent blir Ron vanligvis framstilt som ekstremt lojal, men også klumsete og lite modig. Ofte "snubler han i egne bein" -gjerne på komiske eller sosialt ydmykende måter- og under oppdrag er det vanlig at han å fullstendig feile i noe Kim gjennomførte problemfritt. (For eksempel kan han stå baklengs på ski ned en bakke og krasje med et tre like etter at Kim nettopp passerte feilfritt.)
Rons klumsethet var veldig tydelig i tidlige episoder, og resulterte ofte i at han satte seg selv i fare under oppdrag, slik at Kim måtte slippe det hun hadde i hendene og redde ham. Gjennom serien har evnene hans blitt bedre og han har krevd redning langt sjeldnere. I senere episoder har det meste av klumsetheten hans fungert som humorinnslag og framstilt mer som klossethet enn inkompetanse; han viser ofte elementer av fysisk styrke og smidighet sammen med Kim, skjønt på en klossete og panikkartet måte som en kontrast til Kims grasiøse og beherskede gjennomføring. Skaperne sier at Rons ytelser i actionsekvenser var ment å skulle baseres på Jackie Chan, altså å utføre fysiske øvelser på usikker og improvisert, men også effektiv, måte.
Selv om Rons klumsethet har skapt problemer (som å la skurker stikke av) har den også virket i hans favør, og gjort at han har greid ting gjennom å være klumsete som verken han eller Kim kunne greid ved hjelp av rene evner (se «The Ron Factor»). Ifølge Wade kan dette være en kvantitativ evne Ron har.
Et annen gammelt karaktertrekk ved Ron er fobiene hans. Apefobien hans nevnes ofte, man har også sett at han er ekstremt redd insekter, mekaniske hester (skyldes en uheldig opplevelse med en barneridingshest utenfor kjøpsenteret der han mistet to melketenner), hagegnomer (skyldes et gnomrelatert trehjulssykkeluhell) og mange andre ting. Ofte vises han i panikkanfall under oppdrag fordi han konfronteres av noe truende eller farlig. Han har også en tendens til å bli paranoid, som resultat av barndomsfobier og dårlige opplevelser.
På tross av alt det han frykter klarer Ron seg vanligvis til slutt. En gang sier også en figur i serien at det faktum at Ron følger Kim uansett er et tegn på virkelig mot.
Det er et stadig tilbakevendende poeng at Ron mister buksa eller å ufrivillig bli stående i bare underbuksa på en komisk måte. I sesong to sier han at det har skjedd så ofte han ikke lenger blir flau over det. I sesong fire sier han likevel at han finner det forvirrende at det fortsetter å skje selv om han er "High School senior" (avgangselev).
Forventet taper
Ved siden av klumsetheten utmerker ikke Ron seg på skolen og ser ofte ut til å forstå enkle fakta eller ting -selv når de forklares rett ut for ham- enten fordi han har begrenset forståelse for temaet eller diskusjonsmetoden, eller fordi han ikke følger med. (På grunn av naturen i Rons rolle kan det være vanskelig å vite når det er en del av personligheten eller kun et humoristisk innslag). Rons problemer vises gjennom hans generelle konsentrasjonsvansker og latskap, som på sitt mest ekstreme førte til at Ron forventet at labpartneren skulle gjøre alt arbeidet, siden hans/hennes naturlige motivasjon om å lykkes ville veie opp for hans sløvhet.
Ironisk nok, mens Ron sjeldent forstår dagligdagse ord eller eufemismer, bruker han et noe mer avansert vokabular enn andre karakterer i serien. Han bruker ofte lengre ord enn andre på hans egen alder og holder enn mer kontrollert form for tale gjennom serien i tillegg til å komme med komplekse og uvanlige tankerekker som andre karakterer ikke tenker på, inklusive kommentarer rundt Kims egne utsagn og oppførsel. Slike bemerkninger fra Ron forsterker likevel bare andres inntrykk av ham som rar. Denne karakteristikken var særdeles tydelig da Ron var mindre, i dag er det ikke så viktig, men benyttes likevel ofte.
Sander
Sander kan vise til:
Ron Stoppable
Forventet taper
Som vanlig for den forventede taperen, har Ron ofte lave forventninger til egne prestasjoner og stiller lave krav til seg selv, både akademisk og sosialt. Han mangler fokus og feiler ofte grundig som følge av dårlig innsats og liten tro på egne evner, eller fordi han prøver for hardt.
Hans forsøk på å passe inn blir ofte spolert av det faktum at han har en tendens til å opptre med et uttalt nivå av umodenhet, som har gitt ham et rykte som taper blant sine likestilte. For det meste gjør Rons Type B-personlighet at han ikke merker det-og dermed ydmyker dem rundt seg mer enn omvendt, eller at han kommer med sin spissfindighet som en del av indre "Ronhet" og overser hva andre sier. Dette var tydeligst i pilotepisoden «Crush» der Ron erklærer at mottoet hans er "aldri vær normal".
Selv om Ron later til å ha vent seg til tanken på at andre ser på ham som ukul, og vanligvis rister det av seg, har det hendt at han har søkt aksept blant sine likestilte ved ulike tilfeller (vanligvis i forsøk på å få oppmerksomheten til jenter), med varierende resultat. To merkbare situasjoner er når han forsøkte å begynne på nytt igjen under en tur til Florida, og når han prøvde seg som maskoten "Middleton Mad Dog". I det første tilfellet ble Ron stemplet som taper i løpet av dag en. I det siste tilfellet ble han akseptert av fansen, men greide å erte på seg hele heiagjenglaget i arbeidet fram dit. De gangene Ron har oppnådd en viss anerkjennelse fra sine jevnaldrende pleier han å fråtse i det, og lar det noen ganger gå seg til hodet. Selv om han aldri har blitt framstilt som en stereotypisk nerd/dust, har han blitt referert til som det enkelte ganger, og har flere av de typiske karaktertrekkene til nerder/duster. Det blir bevist gjennom hans hang til «kult»-videospill, hans tilfeldige fascinasjon av sci-fi og fantasy genrer, og at han kommer overens med Kim fetter Larry.
Motsetninger
På tross av å vanligvis bli framstilt som rar, barnslig, forvirret og en som ikke yter maksimalt, har Ron-figuren vist seg å ha skjulte evner og dybder som nyttes for å drive handlingen framover i enkelte episoder og situasjoner.
Blant Rons skjulte talenter er påviselige bølger av kreativitet og intellekt. Han skrev sangen Kim sang på talentshowet og «Naked Mole Rap», er en talentfull kokk og nyter suksess i flere håndverksrelaterte aktiviteter (bl.a. at han lagde sitt eget Mad Dog-hode). Han gjør ofte inngående observasjoner av livet, samfunnet og alle former for logikk, noe som strider i mot den vanlige framstillingen av ham som en type med et enkelt sinn. Han viste seg også å ha det som trengtes for å raskt bli forfremmet i løpet av hans korte karriere hos Bueno Nacho. Han har også en rekke andre talenter, som vist på talentshowet. Det kan nok ikke regnes som et talent, men Ron oppfant også Nacoen.
I tillegg til disse evnene, går Ron noen ganger gjennom perioder der han har ekstremt fokus eller klarhet om ting, noe som fører til at personligheten og evnene hans blir drastisk forandret. I neste omgang fører det til at han blir i stand til å gjennomføre ting han vanligvis ikke ville være i stand til. De fleste endringene kommer mens Ron er en helt som «alltid er der når det trengs». For eksempel:
Mot I Sink or Swim og Return to Camp Wannaweep ble Ron i stand til å overvinne frykten og sloss med Knut på egen hånd. I Exchange klarer Ron å glemme apefrykten og tro på seg selv, slik at han kan redde Yori fra Monkey Fist
Smidighet og sport I Sick Day utførte Ron flere ekstremsportmanøvrer, som han tidligere ikke hadde greid, for å komme seg inn i Drakkens skjulested og ta med Strål-X (og fikk kun et sedvanlig bukseproblem). I The Twin Factor klarer Ron å komme seg unna Kim og Shego, som begge var under hjernekontroll – og klarte faktisk å bevege seg slik at de kuttet tauene han var bundet i. I Exchange nedkjempet han Yamanouchininjaen Fukushima i nærkamp.
Blaff av inspirasjon/briljans I Sink or Swim avledet Ron oppmerksomheten til Knut for å lure ham inn i en felle. I Sick Day utarbeidet han en plan for å komme inn i Drakkens skjulested uten å bli oppdaget, og i Bad Boy forutså han mange ulike problemer i forbindelse med planene sine om verdensherredømme, i tillegg til å vise teknisk/mekanisk kunnskap. I Naked Genius bygde han en dommedagsmaskin av diverse skrap uten at han gjorde det bevist, siden han var veldig usikker på seg selv og vettskremt av Drakkens trusler.
Den største endringen hos Ron var trolig i Bad Boy, da de stereotypiske «gal vitenskapsmann»-trekkene fra Drakken havnet hos ham, og førte til at han ble midlertidig forandret til en gal vitenskapsmann/ondt geni ved navn Zorpox Erobreren. Som Zorpox skapte Ron stadig mer sofistikerte våpen, fra en mekanisk innretning som spruter potet veggimellom til en terrenggående plasmakatapult og en værmaskin som var i stand til å påvirke været i global målestokk.
Selv om slike forandringer oppstår relativt ofte er de ikke brukt i alle episodene, og varer heller ikke fra episode til episode.
Ron-faktoren
Ron-faktoren er et abstrakt talent det ble trodd at Ron hadde. Den skal visstnok ha gjort ham i stand til å greie ting, gjennom serier av tilsynelatende tilfeldige hendelser, som ellers ville krevd store evner eller uoppnåelig store evner. Ifølge Wade kan Ron-faktoren være et resultat av ikke-lineære matematiske konsepter (også kjent som Kaosteorien).
Uavhengig av konklusjonen til GS ble Ron-faktoren brukt som et tema i Kim Possible: I Tide og Utide. Shego kom fram til at Kim var mest effektiv motstander i kompaniskap med Ron. Hun klekker ut en plan for å skille dem, og setter dermed en solid stopper for Kims muligheter til å ødelegge arbeidet hennes. Splittelsen svekket teamet tilstrekkelig til at Shego kunne ta over verden. I Så Dramatisk var Ron-faktoren til stede noen ganger.
Det er mulig at Ron-faktoren er at Ron benytter latent briljans som han kun har bevisst adgang til når han er Zorpox. Det er tydelig at Team Possible jobber mer ineffektivt når Ron ikke er tilstede og at Ron faktisk har mentale og fysiske krefter latent som kun hentes fram bevisst av Zorpox, men også kun brukes av Ron mens han er seg selv.
Referanser
List of Kim Possible characters
Reine-klassen
Reine-klassen er en skipsklasse i Sjøforsvaret. Klassen består av de to skipene «Olav Tryggvason» og «Magnus Lagabøte» og er en modifisert utgave av Nornen-klassen for Kystvakten.
Historie
I 2007 ble det bestilt to fartøyer som ble levert i 2010 og 2011. Denne klassen er en noe modifisert utgave av Nornen-klassen, som er bedre tilpasset Sjøheimevernets behov, med bl.a mulighet for å laste ombord flerbruksfartøy eller containere på akterdekket.
Hensikten med Reine-klassen var å ha en rolle som logistikkfartøy for flerbruksfartøyene, og en plattform for utdanning og læring.
Forsvaret ville ikke selv ha eierskapet, men inngikk en 15 år lang leiekontrakt med Remøy Management og Remøy Shipping som kontraherte fartøyene. Fartøyene ble bygd i Szczecin i Polen.
Fartøyer
KNM «Magnus Lagabøte» (P 381, nå A 537 ), døpt juni 2011.
KNM «Olav Tryggvason»: (P 380, nå A 536), døpt 17. desember 2010.
Jane Leeves
Jane Leeves (født 18. april 1961) er en engelsk skuespiller, best kjent for sin rolle som Daphne Moon på TV-serien Frasier.
Ungdom
Jane Leeves ble født i Ilford i øst-London i England. Hun vokste opp i East Grinstead og tok utdannelse som ballettdanser og arbeidet som fotomodell til hun fikk sin første filmrolle som toppløs engel i Monty Python's The Meaning of Life.
Karriere
Hun hadde en fast rolle på The Benny Hill Show (som en av «Hill's Angels») og hadde en rolle som en turist med en baby i David Lee Roths musikkvideo for sangen «California Girls», men slet i mange år med å etablere seg som skuespiller. Hun ble til en viss grad kjent som en vimsete ansatte i et plateselskap i sitcom'en Throb!.
Hun hadde en tilbakevendende rolle i TV-serien Murphy Brown, som ga henne sin første suksessrike periode som «Audrey», den høylytte og klossete kjæresten til produsenten Miles Silverberg (spilt av Grant Shaud). Leeves dukket også opp i rollen som den brysomme jomfruen Marla i fire episoder av Seinfeld. Under denne perioden hadde Leeves også rollen som Holly i den amerikanske versjonen av science fiction-komedien Red Dwarf.
I 1993 ble hun innlemmet i rollelisten for TV-serien Frasier, som den eksentriske, likefremme og visstnok synske Daphne Moon fra Manchester, og hun ble meget populær i denne rollen. Ved begynnelsen av 2001/2002-sesongen var Leeves gravid, og forfatterne innlemmet graviditeten hennes i episodene som vektøkning på grunn av rollefigurens stress på grunn av hennes forhold til Niles. Innen Frasier sluttet hadde Leeves mottatt en nominasjon for en Emmy Award for sin rolle, og var den best betalte britiske kvinnelige skuespilleren i Hollywood.
Personlig liv
Hun har vært gift med Marshall Coben siden 1996, og de har to barn, Isabella Kathryn og Finn William. Hun er bestevenninne med sin tidligere medskuespillerinne i Frasier, Peri Gilpin.
Bjølsenhallen
Historikk
Hallen ble oppført i 1930-årene og sto ferdig i 1939. Arkitekt for prosjektet var Per Nordan. Hallen ble betraktet som et mesterstykke i ingeniørkunst og anses som arkitektens hovedverk.
Busshallen, garasjen og den tilhørende rest av bensinstasjonen er oppført på Byantikvarens gule liste og kommunalt vernet.
Da hallen ble reist var tomten eid av Oslo Sporveier. Under andre verdenskrig ble hallen benyttet som lager for tyske fly og reservedeler. Etter krigen tok Oslo Sporveier hallen i bruk igjen og benyttet den som bussgarasje fram til den ble solgt i desember 1998.
Sabotasjeaksjon i 1944
Natten mellom 13. og 14. august 1944 gjennomførte medlemmer av Oslogjengen en sabotasjeaksjon i hallen. Max Manus, Gunnar Sønsteby, William Houlder, Henrik Henriksen Hop og Andreas Aubert var blant deltakerne. Angrepsmålet var et lager i kjelleren under hallen hvor tyskerne lagret 25 Messerschmitt-jagere, en rekke flymotorer og store mengder reservedeler. De var flyttet hit på grunn av bombefaren på Kjeller flyplass.
Mennene dirket seg inn i busshallen litt over midnatt. En av dem tok seg av den norske vakten. De øvrige tok seg ned i kjellerhallen, der de la ladningene. Det ble brukt 120 kilo plastisk sprengstoff fordelt på fire kofferter og 70 kilo vanlig dynamitt. Omtrent kl. 02.00 om natten ble luntene tent, og karene trakk seg tilbake. Noen vaskekoner som jobbet i hallen fikk beskjed om at bygningen ville gå i lufta om få minutter. Da ladningene eksploderte var vaskekonene ute av bygningen, og vaktmannen var sluppet løs. Etter eksplosjonen var blant annet 150 flymotorer og tyskernes største lager av reservedeler for jagerfly i Norge ødelagt. Gunnar Sønsteby forlot stedet på sykkel.
Karl av Preussen
Prins Carl av Preussen (født 29. juli 1801, død 21. januar 1883) var tredje sønn av kong Fredrik Vilhelm III av Preussen og dronning Louise.
Hans søsken var kong Fredrik Vilhelm IV av Preussen, keiser Wilhelm I, Charlotte og Alexandrine.
Med hjelp av baron Heinrich von Minutoli, en historiker og arkeolog, begynte Carl å samle antikke kunstverker. Hans historiske interesse gikk så langt at han lot legge gulv med antikke mosaikker fra Karthago i tepavillionen Kleinen Neugierde. Han foretok en rekke reiser til Italia for å samle kunstverker. Han var også ofte i Russland, hvor hans yndlingssøster Charlotte var gift med tsar Nicolai I. I Berlin eiet han et palé på Wilhelmplatz 8-9. Som sommerslott lot han den berømte arkitekten Karl Friedrich Schinkel oppføre Schloss Glienicke. Etter søsteren Charlottes død bygget Loggia Alexandra på Böttcherberg. Han skal ha hatt et dårlig forhold til sin bror, den senere keiseren.
Hans grav befinner seg i St. Peter und Paul-kirken i Berlin-Wannsee.
Etterkommere
Karl var gift med prinsesse Marie av Sachsen-Weimar (1808-1877, datter av hertug Carl Friedrich av Sachsen-Weimar-Eisenach). De hadde følgende barn:
Liten skogshårmygg
Liten skogshårmygg (Bibio nigriventris) er en art av mygg som tilhører familien hårmygg (Bibionidae). Den finnes over hele Norge og er sannsynligvis den vanligste arten i slekten Bibio her i landet.
Utseende
En middelsstor (lengde 6 – 8 mm), svart hårmygg med delvis lyse bein. Et sikkert kjennetegn er at antennene består av bare sju ledd. Vingene er glassklare til svakt røykfargede, vingeårene er brune, også de bakerste, dette er spesielt tydelig hos hunnen. Vingemerket er tydelig, men ikke så påfallende som hos den ellers lignende arten enghårmygg (Bibio johannis). Hanne har svarte lår, brungule legger og føtter. Hunnen har svart kropp og rødgule bein. Larvene er hvite og virker i motsetning til de fleste andre hårmygglarver glinsende, hodekapselen er mørkebrun.
Levevis
Arten finnes mest i eller ved skog, men kan også forekomme litt over tregrensen i fjellet. Man finner også ofte eksemplarer på snøfenner og breer høyt til fjells, men disse har mest trolig blitt ført med vinden fra lavere høyder. Som hos andre hårmygg lever larvene i tette klynger i bakken, der de spiser råtnende løvstrø. De voksne myggene flyr i mai til juli, senest lengst i nord og i fjellet. Hunnene, men sjelden hannene, kan treffes på blomster der de drikker nektar.
Utbredelse
Arten forekommer i Mellom- og Nord-Europa, også på Island. I Norge er den vanlig over hele landet.
Sølvi Dos Santos
Sølvi Sannerholt Dos Santos (født 1943) er en norsk verdenskjent fotograf og motekonsulent som har levd store deler av sitt liv i Paris. Hun har utgitt en rekke fotobøker, blant dem Det gode liv i Norge (1993) og har vært konsulent for Norsk Moteråd.
Hun startet karrieren som TV-tekniker i NRK på 1960-tallet. Via jobben fikk hun stipend i Paris. Hun ble ett år i den franske hovedstaden, så ble det mer tv-jobbing i Norge. Deretter fikk hun et nytt stipend til Paris, og da laget hun blant annet film om pret-a-porter for NRK. Etter stipendet sa hun opp jobben i NRK, fikk jobb i motebransjen og jobbet med mote for norske blader som Det Nye og KK.
Hun ble i 1969 gift med portugisiske Adelino Camilo dos Santos (f. 1946, d. 2019).
Auli skole
Auli skole er en barneskole i Nes i Viken. Skolen har 213 elever som går i 1.- 7. klasse per 2014.
Skolen
Skolen består av to skolebygninger, et lærerværelse og en gymsal. Skolen ligger på Aulifeltet ved siden av et nytt idrettsanlegg der det finnes akebakker og skøytebane. Rektor på skolen er Øyvind Svendsen. Auli skole er lokalt kjent for sine gode prøveresultater på de nasjonale prøvene.
SAVAK
SAVAK (persisk: ساواک, forkortelse for سازمان اطلاعات و امنیت کشور Sazeman-i Ettelaat va Amniyat-i Keshvar, nasjonal organisasjon for etterretning og sikkerhet) var den nasjonale sikkerhets- og etterretningstjenesten i Iran fra 1957–1979.
Litteraturåret 1965
Dødsfall
|| forfatter ||align=center|66 ||align=center|1899 ||
SAVAK
Historie
SAVAK ble grunnlagt i 1957 med hjelp av CIA. Dens oppdrag var å beskytte sjahen, Muhammed Reza Pahlavi, og kontrollere opposisjonen, særlig politisk opposisjon. Dens første direktør var general Teymur Bakhtiar, som ble erstattet av general Hassan Pakravan i 1961 og senere myrdet på sjahens ordre. Pakravan ble erstattet i 1965 av general Nematollah Nassiri, en som stod sjahen nær, og tjenesten ble reorganisert og øket sin aktivitet i pakt med stigende islamsk og kommunistisk militant og politisk uro. SAVAK rapporterte direkte til statsministerens kontor og hadde sterke bånd til militæret.
Operasjoner
SAVAK hadde nesten ubgrenset makt til å arrestere og holde i varetekt. Den drev sine egne varetektssentre, som det beryktede Evin-fengslet. Det er allment akseptert at SAVAK rutinemessig utsatte personer i varetekt for fysisk tortur. I tillegg til innenriks-sikkerhet bestod tjenestens oppgaver i overvåkning av iranere (særlig studenter på regjeringsstipend) i utlandet, særlig i USA, Frankrike og Storbritannia.
SAVAK-agenter utførte ofte operasjoner mot hverandre. Teymur Bakhtiar ble utsatt for et attentat og drept av SAVAK-agenter i 1970, og Mansur Rafizadeh, SAVAKs direktør i USA på 70-tallet, rapporterte at general Nassiris telefon var avlyttet. Hussein Fardust, en tidligere klassekamerat av sjahen, var visedirektør for SAVAK til han ble utnevnt til leder for Imperiell Inspeksjonstjeste, også kjent som spesialetteretningsbyrået, for å overvåke høyt plasserte regjeringstjenestemenn, inkludert SAVAK-direktører.
Etter revolusjonen
SAVAK ble erstattet av den teologisk forkledde SAVAMA, Sazman-e Ettela'at va Amniat-e Melli-e Iran, senere omdøpt til Etterretningsdepartementet. Sistnevnte ble også henvist til som VEVAK, Vezarat-e Ettela'at va Amniat-e Keshvar, selv om iranerne og den iranske pressen aldri brukte dette begrepet og bruker dens offisielle navn som et departement.
Sætervik (Aukra)
Sætervik i Aukra kommune (på øya Gossen) er et sted like ved snuplassen på enden til fylkesvei 220. Sætervik inkluderer bygdene nordøst til Sæter. Det var ikke før slutten av 1970-årene at Sætervik fikk grusvei (og dermed adgang for biltrafikk). I 2009 ble grusveien asfaltert og gatelys ble plassert helt opp til snuplassen. Det blir planlagt glassfiber (for blant internettilkobling) til dette stedet.
The Replaceable Heads
The Replaceable Heads, tidligere Per Ivars orkester, enda tidligere Diddy Wah Diddy, er et rockeband fra Nord-Norge. Bandet har bygget seg et rykte som en eksplosiv live-opplevelse.
Syktyvkar
Syktyvkar (russisk og syrjensk: Сыктывка́р, før 1930 Ust-Sysolsk) er hovedstaden i den autonome republikken Komi, som ligger lengst nordøst i den europeiske delen av Russland. Innbyggertall: 230 011 (folketelling 2002).
Syktyvkar ligger ved elva Sysola, som er opprinnelsen til byens tidligere navn, Ust-Sysolsk. Byens nåværende navn er fra 1930, da byen fikk navn på syrjensk (komi), i samsvar med den sovjetiske språkpolitikken. Syktyvkar kommer av Syktyv, som er det syrjenske navnet på Sysola, pluss kar, som betyr «by» på samme språk.
Byen ligger nær stedet hvor Sysola løper sammen med den større Vytsjegda, som igjen er en sideelv til Nordre Dvina. Disse elvene er seilbare og er viktige transportveier for skogbruksprodukter fra Syktyvkar, som har både elvehavn og skipsverft. Tømmer og treskjæring er byens største næringer. Byen har også institusjoner for vitenskap og kultur, som teater, museum og universitet. Det er to lufthavner i byen.
Klimaet i Syktyvkar er kontinentalt og kaldt, med humid preg. Temperaturen er i januar i gjennomsnitt -17°C, mens det i juli er +17°C. Årlig nedbør er 541 mm. Syktyvkar ligger 96 moh.
Det har trolig vært en bosetning der byen nå ligger i alle fall siden 1500-tallet. Ust-Sysolsk (Syssolskoje) ble grunnlagt i 1586. Den ble innvilget bystatus av Katarina den store i 1780, og ble senere hovedstaden i den autonome Komi oblast. Byen har bibeholdt sin stilling som komienes hovedstad siden da, selv om de nå faktisk er i mindretall i byen, på grunn av en stor tilflyttning av etniske russere på 1900-tallet.
Sidi Mohamed Ould Cheikh Abdallahi
Sidi Mohamed Ould Cheikh Abdallahi (født 1938 i Alég i Brakna i Mauritania, død 22. november 2020 i Nouakchott ) var en mauritansk politiker. Han tiltrådte som Mauritanias første demokratisk valgte president 19. april 2007. Han ble styrtet i et statskupp den 6. august 2008.
Liv og virke
Abdallahi studerte matematikk, fysikk og kjemi i Dakar i Senegal og mottok et diplôme d'Etudes approfondies i økonomi fra Grenoble i Frankrike. I 1968 returnerte Abdallahi til Mauritania. I 1971 ble han utnevnt til minister for planlegging og næringsutvikling. I løpet av de neste syv årene holdt han en rekke posisjoner innad i regjeringen, bl.a. som statsminister for den nasjonale økonomien. Abdallahi var involvert i nasjonaliseringen av jerngruver og innføring av ouguiya som landets nye valuta.
Abdallahi ble fengslet frem til april 1979 som et resultat av statskupp som fjernet Moktar Ould Daddah fra makten i juli 1978. Fra 1982 til slutten av 1985 var Abdallahi bosatt i Kuwait, hvor han arbeidet som rådgiver for Kuwait Fund for Arab Economic Development. Da han kom tilbake til Mauritania i 1986, ble Abdallahi tildelt en stilling i regjeringen til Maaouya Ould Taya Sid'Ahmed. Under hans administrasjon var Abdallahi energi-minister og statsråd for fiske og maritim økonomi. Etter et sammenstøt med en innflytelsesrik forretningsmann ble Abdallahi erstattet den 21. september 1987.
Fra september 1989 til juni 2003 bodde Abdallahi i Niger, hvor han arbeidet som rådgiver. Abdallahi annonserte sitt kandidatur til president den 4. juli 2006. I den første valgrunden, som ble avholdt den 11. mars 2007, fikk Abdallahi 24,80% av stemmene og han havnet dermed på førsteplass i denne valgrunden. Under den andre valgrunden fikk han totalt 52.85% av stemmene. Abdallahi vant dermed 10 av landets 13 regioner, og han tiltrådte som president for Mauritania den 19. april 2007.
Tidlig om morgenen den 6. august 2008, ble Abdallahi avsatt som president i et statskupp utført av en gruppe høytstående militære offiserer. Flere politikere og tjenestemenn, deriblant statsminister og innenriksminister, ble også fjernet fra sine stillinger, og Abdallahi ble satt i husarrest, i et ublodig kupp. En militærjunta tok over makten i landet.
3. divisjon bandy for menn
3. divisjon bandy for menn var til og med 2014/15-sesongen den nederste divisjonen i norsk bandy. Den besto normalt av seks til åtte lag. Etter en omlegging av seriesystemet i 2015 ble 3. divisjon sløyfet og 2. divisjon utvidet fra åtte til tolv lag.
Seriemestere
Bergen og NTNUI spiller hjemmekampene sine som rinkbandy og kunne dermed aldri spille om opprykk. I de tilfellene Bergen og NTNUI havnet blant de to øverst rangerte lagene, ble laget etter dem på tabellen kvalifisert for spill om opprykk.
Lianshan (Huludao)
Lianshan (kinesisk: 连山区; pinyin: Liánshān Qū) er et bydistrikt i provinsen Liaoning i Folkerepublikken Kina. Det ligger i byprefekturet Huludao.
Administrative enheter
Subdistrikter: Storkommuner: Kommuner:
Samferdsel
Kinas riksvei 102 løper gjennom området. Den begynner i Beijing og fører gjennom provinsene Hebei, Liaoning, Jilin og Heilongjiang. Den er innom byene Qinhuangdao, Shenyang og Changchun underveis til Harbin.
Jens Hundseid
Jens Valentinsen Hundseid (født 6. mai 1883 på Hundseid i Vikedal, død 2. april 1965) var en norsk politiker (B). Han var stortingsrepresentant fra 1925 til 1940 og Bondepartiets partiformann og parlamentariske leder i en årrekke.
Hundseid ble statsminister i 1932 etter at partikollega Peder Kolstad døde i embedet. Med kun 25 av 150 stortingsmandater i ryggen var regjeringens parlamentariske grunnlag svakt. Regjeringen ble ytterlige svekket av en maktkamp med forsvarsminister Vidkun Quisling (se Kullmann-saken), politisk uro rundt grønlandssaken og et upopulært sparebudsjett som Hundseid la frem som svar på dårlige økonomiske tider. I februar 1933, etter bare ett års regjeringstid, ble regjeringen Hundseid felt av et mistillitsforslag fra Johan Ludwig Mowinckel (Venstre).
I 1935 var Hundseid sentral i kriseforliket mellom Bondepartiet og Arbeiderpartiet. Han la dermed grunnlaget for Johan Nygaardsvolds regjering og flere tiår med arbeiderpartistyre.
Skoletannlege
Skoletannlege var betegnelsen på en tannlege som er spesielt tilsatt for å behandle barn i skolepliktig alder.
Norge
Gratis tannlege for skolebarn ble vedtatt i Lov om folkeskolen av 16. juli 1936, men allerede 10-15 år før dette hadde enkelte kommuner begynt å ansette egen skoletannlege. Fra 1983 er funksjonen ovetatt av fylkeskommunene, og utføres av distriktstannlege. Betegnelsen skoletannlege er gått ut av offisiell bruk i Norge.
Jens Hundseid
Bakgrunn
Hundseid var sønn av gårdbruker Valentin Hovda og Ingerid Jensdatter og vokste opp på morsgården i Vikedal i Ryfylke. Han tok etternavn etter morssiden.
Fra 1916 til 1918 var Hundseid redaktør av Eidsvoll Blad og lærer ved Eidsvoll folkehøgskole. Han ble bestyrer ved Telemark landbruksskole i 1918 og hadde denne stillingen frem til han i 1935 ble utnevnt til fylkesmann i Buskerud. Som lærer ble Hundseid karakterisert som «dyktig» og «intens i undervisningen», men også som «pedantisk» og «med prøysserdisiplin».
Politisk virke
Hundseid lyktes endelig med å bli valgt inn på Stortinget for Telemark i 1924. Han tok plass i sosialkomiteen og var de første par stortingsperiodene lite opptatt av andre fagområder. I sosialpolitiske spørsmål provoserte han sosialistene stort, blant annet ved å mene at arbeidsledige i hovedsak kunne takke seg selv for uføret, ved å foreslå å begrense offentlig støtte til fattige til kun å omfatte matstasjoner der «asosiale individer kunne hente graut» og ved å foreslå å kutte ned på skolens undervisningsuker. Senere i stortingskarrieren fikk Hundseid et bredere politisk interesseområde og begynte å engasjere seg i Stortingets finans- og trontaledebatter.
Han ble partiets nestformann i 1926, og fra 1929 til 1938 var han partiformann. Han var også Bondepartiets parlamentariske leder 1931–1940 (med unntak av året han var statsminister). Hundseid tok på seg ledervervene noe motvillig; i et brev fra januar 1930 skrev han til tidligere Bondeparti-formann Johan E. Mellbye «[at d]et er ingen som mer enn meg beklager at jeg ble partiets formann. Jeg føler meg uverdig og umoden til det.»
Statsministerperiode
Statsminister Kolstad ble syk vinteren 1932 og døde den 5. mars samme år. Kong Haakon ventet til Kolstad var begravet før han tok opp spørsmålet om ny statsminister, og i mellomtiden var det indre splid i Bondepartiet i spørsmålet om hvem som skulle overta. Mange i regjeringen ønsket Einar Borch som ny statsminister, men fungerende stats- og utenriksminister Nils Trædal skal ha vist kongen til odelstingspresident Hundseid. Både borgerlig side ved Høyre og Venstre og sosialistisk side ved Arbeiderpartiet var svært skeptiske til Hundseid, og utnevnelsen var nær ved å skape regjeringskrise. Hundseids regjeringserklæring ble møtt med to mistillitsforslag i Stortinget (både fra Venstre og fra Arbeiderpartiet), men da ingen oppnådde flertall klarte Hundseid å ri av stormen i første omgang.
Hundseid ønsket i utgangspunktet å kvitte seg med både justisminister Asbjørn Lindboe og forsvarsminister Vidkun Quisling fra regjeringen. Dette møtte motstand i resten av regjeringen, og både Nils Trædal og Jon Sundby tok Quisling i forsvar. Quisling selv nektet å gå av. Forsvarsministeren var blitt en svært kontroversiell mann etter «pepperoverfallet» og bråket rundt trontaledebatten i 1932, men Hundseid gav etterhvert etter og lot Quisling fortsette i regjeringen slik at Hundseids regjering ble nær identisk med forgjengerens. Maktkampen som utviklet seg, skulle imidlertid føre til et livslangt hat mellom Quisling og Hundseid.
Hundseid arvet den problematiske Grønlandssaken etter Kolstad. Konflikten oppsto da norske fangstfolk okkuperte østkysten av den danske øya og erklærte området som norsk. Hundseid sendte Fritz Wedel Jarlsberg til København for å komme til enighet med den danske regjeringen, og Wedel Jarlsberg kom tilbake til Norge med et utkast til en avtale der Norge fikk økonomiske rettigheter dersom man anerkjente dansk overhøyhet over Grønland. Dagen etter at Wedel Jarlsberg kom hjem ble imidlertid Hundseid spurt på en pressekonferanse om hvorvidt det var sant at han var i hemmelige forhandlinger med danskene, noe Hundseid besvarte med at det var «oppspinn» og «uten fnugg av sannhet». Dette var en åpenbar løgn siden Wedel Jarlsberg handlet på skriftlig fullmakt fra statsministeren. Hundseid forklarte i brevs form til Wedel Jarlsberg at han så seg nødt til å lyve av «innenrikspolitiske grunner», noe Wedel Jarlsberg aksepterte. Brevet ble ikke kjent i Hundseids statsministertid, men var av en karakter som kunne ha ødelagt den politiske karrieren hans dersom det hadde kommet ut.
Gjennom Kullmann-saken høsten 1932 fortsatte maktkampen med Quisling med uforminsket styrke, og forsvarsministeren og statsministeren oppfordret hverandre gjentatte ganger til å trekke seg. Med unntak av denne saken ble resten av året relativt sett rolig for Hundseid, men på nyåret 1933 var opposisjonen på regjeringsjakt igjen. Landet var fortsatt preget av depresjonen, og Hundseid og Nils Trædal hadde utarbeidet et krisebudsjett der de på tross av låneopptak også måtte legge opp til store kutt for svake grupper i samfunnet. Allerede under trontaledebatten 1933 krevde Johan Ludwig Mowinckel og Venstre endringer i finanspolitikken, og Arbeiderpartiet kom med et mistillitsforslag som ble nedstemt i første omgang. Dødsstøtet kom imidlertid i finansdebatten den 23. februar, der Venstre la frem sitt eget mistillitsforslag. Med Venstre og Arbeiderpartiets stemmer var stortingsflertallet mot Hundseid, og han gikk av to dager senere.
Khronos
Khronos (gresk: Χρόνος, «tid», latinisert til Chronus) var i gresk mytologi legemliggjøringen av tiden. Han oppstod fra det opprinnelige kaos, og er ofte avbildet som en gammel, gråhåret mann med langt skjegg. Hans navn står i motsetning til det andre greske ordet for «tid», Kairos.
Thorvald Gressum
Thorvald Johannes Gressum (født 29. mars 1931, død 13. februar 2008) var en norsk lokalpolitiker som representerte Arbeiderpartiet. Han var ordfører i Sarpsborg fra 1984 til 1995.
Gressum overtok som ordfører i gamle Sarpsborg kommune etter Eugen Olsen. Gressum var ordfører fra 1984 til kommunesammenslåingen i 1992.
Khronos
I antikken ble Khronos iblant forvekslet med Kronos. Ifølge Plutark trodde grekerne at Kronos var et allegorisk navn for Khronos.
Jens Hundseid
Statsministerperiode
Hundseid-regjeringen ble erstattet av Mowinckels tredje regjering, og Hundseid gikk tilbake til å være parlamentarisk leder og partiformann. Én måned etter avgangen erklærte den faste domstol for mellomfolkelig rettspleie i Haag at Øst-Grønland skulle tilfalle Danmark, og Hundseids hemmelige forhandlinger ble kjent for Stortinget. Den 4. juli vedtok et stort flertall i Stortinget en erklæring som kom med kraftig kritikk av Hundseids håndtering av saken og beklaget at regjeringen hadde handlet på egen hånd uten å involvere Stortinget. Grønlandssaken ble med dette lagt død for godt i norsk politikk.
Kriseforliket og samarbeidet med Arbeiderpartiet
Stortingsvalget 1933 ble et katastrofevalg for de borgerlige, og Arbeiderpartiet gikk kraftig frem. Mowinckel-regjeringen fortsatte, men siden Bondepartiet nektet å stemme på C.J. Hambro som stortingspresident gikk heller vervet til Arbeiderpartiets Johan Nygaardsvold. Dette førte naturlig nok til at det ble spekulert i et samarbeid mellom Ap og Bondepartiet, og Hundseid stoppet ikke akkurat spekulasjonene ved å uttale at «vil ikke de borgerlige være med å stanse proletariseringen og utarmingen av våre landsbygder, så får Bondepartiet søke nye allianser».